Høykommissæren i Fransk Polynesia

Høykommissæren i Fransk Polynesia (fransk: Haut-commissaire de la République en Polynésie française) er den franske stats representant i det selsvtyrte oversjøiske samfunnet Fransk Polynesia. Høykommissariatet har kontor i Papeete.

Bakgrunn
I 1977 ble forvaltningen av Fransk Polynesia gjort om og det ble innført begrenset selvstyre. Guvernørembetet ble omgjort til et embete med tittelen høykommissær. Høykommissæren sto imidlertid fortsatt i spissen for den utøvende makt og var mektigere enn regjeringsrådet med visepresidenten i spissen.Henningham, Stephen: France and the South Pacific. A contemporary history, North Sydney: Allen & Unwin, 1992, s. 139–140. Ved selvstyreordningen av 1984 ble dette endret og Fransk Polynesias president overtok som leder for den utøvende makt.Henningham, s. 150. Lokalt kalles høykommissæren haussaire.Guide d'accueil des services de l'Etat et des institutions de la Polynésie française 2013, Haut-Commissariat de la République en Polynésie française, s. 76.

Myndighet og virkefelt
I henhold til paragraf 3 i selvstyreloven av 2004 er høykommissæren statens representant og har ansvar for å ivareta nasjonale interesser, for å påse at lover og internasjonale forpliktelser overholdes, og for opprettholdelse av offentlig orden og administrativ kontroll.Loi organique n° 2004-192 du 27 février 2004 portant statut d'autonomie de la Polynésie françaisee, Legifrance. Høykommissæren representerer riksmyndighetene og ivaretar forbindelsene mellom Paris og Fransk Polynesia.

Høykommissæren kan sammenkalle Fransk Polynesias forsamling til ekstraordinær sesjon.The Assembly of French Polynesia , Fransk Polynesias forsamling. 
Høykommissæren kan oversende lover vedtatt av Fransk Polynesias forsamling til Conseil d'Etat, den høyeste domstolen for administrative saker i Frankrike.Ziller, Jacques: «French Overseas: New Caledonia and French Polynesia in the Framework of Asymmetrical Federalism and Shared Sovereignty», i Jorge Costa Oliveira og Paulo Cardinal (red.): One Country, Two Systems, Three Legal Orders - Perspectives of Evolution, Berlin/Heidelberg: Springer-Verlag, 2009, s. 452.The normative power of the Assembly of French Polynesia , Fransk Polynesias forsamling.

Kommunene er underlagt høykommissæren.Guide d'accueil … 2013, s. 86. Staten opererer med fem administrative inndelinger: îles du Vent, îles Sous-le-Vent, Tuamotu- og Gambierøyene, Marquesasøyene og Australøyene. Det er oppnevnt visekommissærer for de administrative inndelingene.«Les Hauts-Commissariats de la République», Ministère des Outre-Mer

Den franske forvaltningsombudsmannen (Défenseur des droits) har to delegater i Fransk Polynesia, hvorav den ene ivaretar barns rettigheter. De to er tilknyttet høykommissariatet.Guide d'accueil … 2013, s. 103.

Høykommissariatet har 140 medarbeidere (2013). I 2010 ble en ny kontorbygning for høykommissariatet påbegynt i Avenue Pouvana'a a O'opa i Papeete. Her er medarbeidere som før var spred på sju forskjellige steder samlet.Guide d'accueil … 2013, s. 81.

Clipperton
Etter vedtak fra 2008 har høykommissæren fått delegert ansvar for administrasjon av Clipperton.Arrêté du 3 février 2008 portant délégation de l'administration de l'île de Clipperton au haut-commissaire de la République en Polynésie française, Legifrance. Øya er direkte underlagt den franske regjeringen, med ministeren for oversjøiske saker som ansvarlig statsråd.Loi n° 55-1052 du 6 août 1955 - Article 9, Legifrance. Clipperton er ikke en del av Fransk Polynesia.Aldrich, Robert og John Connell: The Last Colonies, Melbourne: Cambridge University Press, 1998, s. 259.

Oversikt over høykommissærer
Siden 1977 har disse vært høykommissærer i Fransk Polynesia (utnevnelsesdato i parentes):«Liste des Hauts-Commissaires de la République en Polynésie française» , Haut-Commissariat de la République en Polynésie française.

Dominique Sorain (10. juli 2019)
René Bidal (6. mai 2016)
Lionel Beffre (21. august 2012)
Jean-Pierre Laflaquière (1. august 2012)
Richard Didier (24. januar 2011)
Adolphe Colrat (1. juli 2008)
Anne Boquet (10. september 2005)
Michel Mathieu (16. november 2001)
Jean Aribaud (9. oktober 1997)
Paul Roncière (17. august 1994)
Michel Jau (31. januar 1992)
Jean Montpezat (28. november 1987)
Pierre Angéli (28. april 1986)
Bernard Gérard (14. april 1985)
Alain Ohrel (15. januar 1983)
Paul Noirot-Cosson (1. juli 1981)
Paul Cousseran (1. november 1977)
Charles Schmitt (juli 1977, guvernør fra 1. januar 1976)

Referanser

Eksterne lenker
 Haut-commissaire de la République en Polynésie française
 Guide d'accueil des services de l'Etat et des institutions de la Polynésie française 2013, Haut-commissaire de la République en Polynésie française

Kategori:Fransk Polynesia